Document ID: 31970R0537

Komisijas Regula (EEK) Nr. 537/70
(1970. gada 23. marts),
ar ko dalībvalstīm atļauj veikt pasākumus, kas ierobežo dažas kvalitātes standartu prasības, kuras piemērojamas puķu sīpolu, sakneņu un gumu eksportam uz trešajām valstīm
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. februāra Regulu (EEK) Nr. 234/68 [1] par veģetējošu koku un citu augu, sīpolu, sakņu un tamlīdzīgi, grieztu ziedu un dekoratīvo zaļumu tirgus kopīgās organizācijas izveidošanu,
ņemot vērā Padomes 1968. gada 12. marta Regulu (EEK) Nr. 315/68 [2] par kvalitātes standartu noteikšanu puķu sīpoliem, sakneņiem un gumiem, kas grozīta ar Regulu (EEK) Nr. 448/69 [3], un jo īpaši tās 2. panta 2. punktu,
tā kā saskaņā ar Regulas (EEK) Nr. 315/68 2. panta 2. punktu dalībvalstīm var atļaut veikt pasākumus, kas ierobežo dažas kvalitātes standartu prasības, lai eksportētāji varētu izpildīt dažu trešo valstu tirdzniecības prasības;
tā kā Regulā (EEK) Nr. 315/68 noteiktie kvalitātes standarti dažos gadījumos neļauj izpildīt trešo valstu tirdzniecības prasības, un tā kā tādas tirdzniecības prasības ir stabilas un nemainīgas, dalībvalstīm būtu jāatļauj tās izpildīt neierobežotu laiku;
tā kā šajā regulā paredzētie pasākumi saskan ar Dzīvu augu pārvaldības komitejas atzinumu,
IR PIEŅĒMUSI ŠO REGULU.
1. pants
1. Dalībvalstīm ir atļauts veikt dažus pasākumus, kas ierobežo kvalitātes standartus, kuri piemērojami šādu puķu sīpolu, sakneņu un gumu eksportam uz trešajām valstīm:
Freesia Ragioneri
Freesia Refracta Alba
Freesia Buttercup
Lielziedu gladiolas
Gladioli primulinus
Gladioli Heraut
Gladioli Papillon
Iris "Wedgwood"
Iris reticulata
Tulipa
Tulipa "Cordell Hull"
Tulipa "American Flag"
Tulipa "Montgomery".
2. Šā panta 1. punktā minētos ierobežojošos pasākumus attiecina tikai uz lielumu noteikšanu, un tos var veikt saskaņā ar pielikuma nosacījumiem un pielikumā noteiktajās robežās.
2. pants
Šī regula stājas spēkā 1970. gada 1. jūnijā.
Šī regula uzliek saistības kopumā un ir tieši piemērojama visās dalībvalstīs.
Briselē, 1970. gada 23. martā

Labels: 17
7
3
6
15